A V I Z


asupra proiectului de Lege pentru aprobarea Ordonanţei Guvernului


nr. 45/1997 privind înfiinţarea societăţii comerciale 


“Compania naţională de transporturi aeriene române - TAROM S.A.











		Cu adresa nr. 285/25 sept. 1997, preşedintele Camerei Deputaţilor a trimis Comisiei pentru politică economică, reformă şi privatizare, în vederea avizării, proiectul de lege sus-menţionat.


		In şedinţa din 15 octombrie 1997, Comisia pentru politică economică, reformă şi privatizare a examinat proiectul de lege supus dezbaterii şi a constatat că sunt respectate condiţiile constituţionale, avizând favorabil proiectul de Lege, cu amendamentele prezentate în anexă pe care le înaintează Comisiei pentru Industrii şi Servicii.








PREŞEDINTE,





Iuliu Vida


�









                                                                                                AMENDAMENTE


                                               la proiectul de Lege privind aprobarea Ordonanţei Guvernului nr.45/1997


                         privind înfiinţarea Societăţii Comerciale Compania Naţională  a Transporturilor Aeriene Romane S.A.





Nr. crt.�
Articolul iniţial�
Amendament propus.


Autor.�
Motivare�
�



0�
1�
2�
3�
�
1�
Art. 2. (1) - Capitalul social al S.C. Compania naţională de transporturi aeriene române - TAROM S.A. este deţinut de:


   - statul român, reprezentat de Ministerul Transporturilor, prin preluarea cotei de capital social administrată, de Fondul Proprietăţii de Stat;


    - Societatea de Investiţii Financiare Muntenia;


   - alţi acţionari, persoane fizice.�
   Se propune eliminarea sintagmei “persoane fizice” - din finalul alin.1 a art. 2.





Autor: deputat Sandu Dumitru�
  Nu este necesară precizarea.�
�
2�
Art. 8. (2) - Consiliul de administraţie al S.C. Compania naţională de transporturi aeriene române TAROM S.A. va avea iniţial în componenţa sa şi câte un reprezentant al Ministerului Finanţelor, Consiliului Reformei şi al Societăţii de Investiţii Financiare - Muntenia.�
   Se propune eliminarea cuvântului “iniţial” din rd. 3 a art. 8 (2).





Autor: deputat Leonard Cazan�
 Cuvântul “iniţial” nu îşi are rost în frază.�
�
3�
Art. 9. (1) - Preşedintele Consiliului de administraţie este şi directorul general al S.C. Compania naţională de transporturi aeriene române TAROM - S.A.�
  Se propune reformularea alin. 1 a art. 9, astfel:


Art. 9. (1)- Preşedintele Consiliului de administraţie nu poate fi director general al S.C. Compania naţională de transporturi aeriene române TAROM - S.A.





Autor: deputat Ionescu Gheorghe


            deputat Marin  Gheorghe�
  Pentru punerea de acord cu prevederile Legii nr. 66/1993 modificată prin Ordonanţa de Urgenţă nr. 39/1997.�
�
4�
Art. 17. (1) - S.C. Compania naţională de transporturi aeriene române TAROM - S.A. acoperă din veniturile proprii cheltuielile de exploatare, financiare şi excepţionale.


                (2) - Obligaţiile care îi sunt impuse din serviciile prestate în interesul statului vor face obiectul unor convenţii prealabile încheiate, potrivit caietelor de sarcini, între companie, pe de o parte, şi solicitant, pe de altă parte.�
   Se propune conexarea alin. 1 şi 2  într-un singur alineat, după cum urmează:


Art.17.  S.C. Compania naţională de transporturi aeriene române TAROM - S.A. acoperă din veniturile proprii cheltuielile de exploatare, financiare şi excepţionale. Obligaţiile care îi sunt impuse din serviciile prestate în interesul statului vor face obiectul unor convenţii prealabile încheiate, potrivit caietelor de sarcini, între companie, pe de o parte, şi solicitant, pe de altă parte.


Autor: deputat Cazan Leonard�
Nu este  necesară fragmentarea articolului în două alineate.�
�
5�
Art. 18. (1) - Pentru consolidarea financiară a S.C. Compania naţională de transporturi aeriene române TAROM - S.A., la data intrării în vigoare a prezentei ordonanţe obligaţiile de plată reprezentând impozit pe redevenţă şi impozit pe dobânzi, restante la data de 31 iulie 1997, prevăzute în anexă se eşalonează la plată pe o perioadă de 3 ani în rate anuale până la 15 august a fiecărui an, iar majorările de întârziere calculate pentru neplată în termen a acestora până la data intrării în vigoare a prezentei ordonanţe, se scutesc de plată. Pe perioada eşalonării la plată nu se datorează majorări stabilite conform legii.�
   Se propune reformularea primei părţi a alin. 1 a art. 18, după cum urmează:


    Art. 18 (1) - Pentru consolidarea financiară a S.C. Compania naţională de transporturi aeriene române TAROM - S.A., la data intrării în vigoare a prezentei ordonanţe, obligaţiile de plată reprezentând impozit pe redevenţă, penalităţi şi dobânzi restante la data de 30 iunie 1997, potrivit bilanţului contabil, se eşalonează la plată.......şi textul curge în continuare.





Autor: deputat Cazan Leonard�
   Pentru acurateţea formulării.�
�
6�
Art. 18. (3) - Obligaţiile de plată restante la data intrării în vigoare a prezentei ordonanţe către regiile autonome Autoritatea Aeronautică Civilă Română şi Administraţia Română a Serviciilor de Trafic Aerian se vor transforma în acţiuni ce urmează a fi cotate pe piaţa bancară.�
  Se propune înlocuirea ultimului cuvânt al alin.3 art. 18: “bancară” cu cuvintele “de capital”.





Autor: deputat Dumitru Sandu�
  Piaţa de capital include şi piaţa  bancară.�
�
7�
Art. 21. In cazul dizolvării S.C. Compania Naţională de transporturi aeriene române TAROM - S.A.,statul român are dreptul să preia de la acesta contravaloarea capitalului social, partea statului, fără afectarea drepturilor celorlalţi creditori ai societăţii.�
   Se propune eliminarea art. 21.





Autor: deputat Pecsi Francisc�
  In cazul dizolvării sau lichidării unei societăţi comerciale toţi acţionarii participă în funcţie de aportul lor.�
�



Au mai fost formulate o serie de manedamente, pe care Comisia nu le-a acceptat, astfel:





Nr. crt.�
Articolul iniţial�
Amendamentul propus şi neacceptat�
Motivaţia respingerii�
�

Art. 11. Membrii Consiliului de administraţie al S.C. Compania naţională de transporturi aeriene române TAROM - S.A., precum şi preşedintele acestuia trebuie să îndeplinească, cumulativ, următoarele condiţii:


     - să aibă cetăţenia română şi domiciliul în România;


     - să aibă capacitatea de exerciţiu deplină;


     - să nu deţină calitatea de deputat sau senator.�
  Se propune eliminarea sintagmei “să nu deţină calitatea de deputat sau senator” - din rd.  al art. II.





Autori: deputat Mihu Traian


             deputat Marin Gheorghe�
 Se apreciază că această incompatibilitate este necesară.�
�
2�
Art. 12. (1) - Funcţia de preşedinte al Consiliului de administraţie al S.C. Compania naţională de transporturi aeriene române TAROM - S.A., este incompatibilă cu exercitarea oricărei funcţii pentru care se acordă sau nu drepturi salariale ori indemnizaţii, într-o altă societate comercială, cu excepţia societăţilor comerciale la care S.C. Compania naţională de transporturi aeriene române TAROM  S.A.  deţine poziţia de control sau majoritară.�
   Se propune eliminarea sintagmei “pentru care se acordă sau nu drepturi salariale sau indemnizaţii”.�
  Comisia a considerat necesară păstrarea textului iniţial al articolului 12(1).�
�

